A Törvényszék (harmadik tanács) 2020. december 9‑i ítélete – Adraces kontra Bizottság
(T‑714/18. sz. ügy)
„Választottbírósági kikötés – Partnerségi keretmegállapodás – Helyi Europe Direct tájékoztató központ – A megállapodás indok megjelölése nélküli megszüntetése – Jogbiztonság – A jóhiszeműség elve – Arányosság – A szerződő fél törvényes jogainak és érdekeinek tiszteletben tartása – A megfelelő ügyintézéshez való jog”
Bírósági eljárás – A Törvényszék előtt választottbírósági kikötés alapján történő keresetindítás – A kommunikáció területére tartozó munkaprogram keretében kötött szerződés – A megállapodás indok megjelölése nélküli egyoldalú megszüntetése – A jogbiztonság elve megsértésének hiánya – A jóhiszeműség és az arányosság elvei megsértésének hiánya – A pacta sunt servanda elve megsértésének hiánya – A megfelelő ügyintézés elve megsértésének hiánya – A kereset elutasítása
(EUSZ 5. cikk, (4) bekezdés; EUMSZ 272. cikk; az Európai Unió Alapjogi Chartája, 41. cikk)
(lásd: 37–45., 49., 50–53., 64–70., 83., 87–91. pont)
Tárgy
Az EUMSZ 272. cikken alapuló, egyrészt a COM/LIS/ED/2018–2020,1 számú partnerségi keretmegállapodás megszüntetése érvénytelenségének megállapítására, másrészt a Bizottság arra való kötelezésére irányuló kérelem, hogy a felperes e megszüntetést megelőző helyzetét állítsa vissza.
Rendelkező rész
1)
A Törvényszék a keresetet elutasítja.
2)
A Törvényszék az Adraces – Associação para o Desenvolvimento da Raia Centro‑Sult kötelezi a költségek viselésére.